**Συνέντευξη καλλιεργητή βιολογικών βοτάνων**

**Δημοσιογράφος (Έλενα):** Πως σας λένε;

**Καλλιεργητής:** Με λένε Χρήστο

**Δημοσιογράφος(Έλενα):** Τι βότανα καλλιεργείται;

**Καλλιεργητής:** Έχουμε 15 διαφορετικά βότανα. Θα τα δούμε

 ένα προς ένα από κοντά. Φασκόμηλο, δεντρολίβανο,

τσάι του βουνού, εχινάκια, θρούμπι, θυμάρι, μαντζουράνα

, καλέντλα, λεβάντα, μελισσόχορτο. Αυτά θυμάμαι και δύο τρία ακόμη

**Δημοσιογράφος (Αντώνης):** Τι σημαίνει βιολογική καλλιέργεια;

 **Καλλιεργητής:** Βιολογική καλλιέργεια σημαίνει ότι καλλιεργούμε

χωρίς λιπάσματα και χωρίς φυτοφάρμακα. Στα βότανα πάντα είναι

 βιολογική καλλιέργεια γιατί τα χρειαζόμαστε για ….λόγους υγείας

τα παίρνουμε. Δε βάζουμε ποτέ λιπάσματα και φυτοφάρμακα.

**Δημοσιογράφος (Μάρκος):** Όταν τα φυτά αρρωσταίνουν πώς τα κάνετε καλά;

**Καλλιεργητής:** Γενικά τα βότανα είναι από τα πιο ανθεκτικά φυτά.

 Πολύ σπάνια αρρωσταίνουν. Δεν έχει αρρωστήσει κανένα από τα

 δικά μας τα βότανα. Αν όμως αρρωστήσουν τα ξεριζώνουμε και τα

βάζουμε από την αρχή. Γιατί τα βότανα κρατάνε για κάποια χρόνια.

 Δεν είναι μόνο για μια χρονιά. Αν κάποιο αρρωστήσει θα το βγάλουμε

και θα το αντικαταστήσουμε.

**Δημοσιογράφος (Καλλιόπη):** Ποιες δουλειές πρέπει να γίνουν

 για να έχετε παραγωγή;

**Καλλιεργητής:** Το βασικότερο είναι να μην έχει πολλά αγριόχορτα

γύρω- γύρω, να φροντίζουμε το χώμα. Τα ποτίζουμε μόνο την πρώτη

 χρονιά, μέχρι να πιάσουν και μετά δεν θέλουν ιδιαίτερη περιποίηση,

 ούτε στο πότισμα και εφόσον βάλουμε αυτό το γαιόπανο δεν υπάρχει

πρόβλημα με τα αγριόχορτα τόσο πολύ. Όταν τελειώσει ο τρύγος

μαζεύουμε τα ξερά χόρτα τα πετάμε και βγαίνουν ξανά τα καινούργια.

Τι είναι το γεόπανο;

**Καλλιεργητής:** Είναι αυτό το πανί που βλέπετε, έχει τρυπούλες μόνο εκεί που βγαίνει το βότανο .Όπου είναι καλυμμένο το χώμα δεν το βλέπει ούτε ο ήλιος, ούτε το νερό και δεν μπορούν να φυτρώσουν άγρια χόρτα. Αυτό διευκολύνει τη δουλειά μας. Δε χρειάζεται δηλαδή να βγάζουμε τα χόρτα με τα χέρια.

**Δημοσιογράφος (Άννα):** Πόσο κάνουνε να μεγαλώσουν;

**Καλλιεργητής:** Από τη στιγμή που θα τα βάλουμε, τον πρώτο καλό

 τρύγο τον παίρνουμε τον επόμενο χρόνο και μετά μεγαλώνουν

 όλο και περισσότερο. Αλλά δεν είναι όλα το ίδιο. Για παράδειγμα

το φασκόμηλο γίνεται δέντρο και μεγαλώνει και μεγαλώνει.

Το μελισσόχορτο, κόβεις τα παλιά και βγαίνουν τα καινούργια

από την αρχή. Δεν μεγαλώνουν όλα το ίδιο.

**Δημοσιογράφος (Τάσος):** Είναι κουραστική αυτή η δουλειά;

**Καλλιεργητής:** Η καλλιέργεια της γης πάντα είναι κουραστική

δουλειά αλλά τα βότανα είναι η πιο εύκολη από όλες τις καλλιέργειες

 γιατί δεν έχει όργωμα , δεν έχει σπορά δεν έχει τόσες πολλές αρρώστιες,

 δεν έχει ραντίσματα. Είναι από τις πιο εύκολες αλλά σαν αγροτική

 δουλειά είναι λίγο δύσκολη. Πιο πολύ πρέπει να προσέχεις όταν

κόβεις το βότανο, πώς το ξεραίνεις για να ξεραθεί σωστά να μην έχει υγρασία.

**Δημοσιογράφος (Σοφία):** Βγάζετε πολλά χρήματα;

**Καλλιεργητής:** Όχι δεν βγάζουμε πολλά χρήματα. Γενικώς το κάνουμε

πιο πολύ για χόμπι γιατί μας αρέσει αυτό . Πρέπει να καλλιεργείς

πολύ μεγάλες εκτάσεις για να έχεις ένα εισόδημα μόνο από τα βότανα.

**Δημοσιογράφος (Στέλλα):** Τα βότανα χρειάζονται πολύ νερό;

**Καλλιεργητής:** Τα βότανα θέλουν νερό μόνο στην αρχή. Τον πρώτο χρόνο.

 Μετά τα ποτίζουμε μόνο αν έχει πολύ μεγάλη ξηρασία. Κατά τα

 άλλα δεν χρειάζονται. Γιατί τα βότανα φύτρωναν συνήθως στα βουνά

που δεν τα πότιζε κανένας. Είναι δηλαδή πολύ ανθεκτικά από άποψη νερού.

**Δημοσιογράφος (Χρήστος):** Πού χρησιμοποιούνται τα βότανα;

**Καλλιεργητής:** Τα βότανα χρησιμοποιούνται κυρίως για λόγους υγείας

και στη μαγειρική. Κάποια τα βάζουμε στα φαγητά και κάποια τα

 χρησιμοποιούμε ως τσάι γιατί έχουν θεραπευτικές ιδιότητες.

**Δημοσιογράφος (Ιορδάνης):** Σας αρέσει αυτή η δουλειά και γιατί;

**Καλλιεργητής:** Α… αυτή είναι μια πολύ ωραία ερώτηση. Μας αρέσει

 πάρα πολύ αυτή η δουλειά γιατί δεν την κάνει κάποιος μόνος του.

Την κάνουμε όλοι μαζί, τα μαζεύουμε όλοι μαζί , τα ξεραίνουμε και

τα συσκευάζουμε όλοι μαζί και είναι μια ωραία διαδικασία

δημιουργική, η οποία δεν θέλει κάθε μέρα απασχόληση, αλλά όταν

χρειάζεται και το κάνουμε σαν ομάδα.

**Δημοσιογράφοι:** Σας ευχαριστούμε πολύ

**Καλλιεργητής:** Εγώ σας ευχαριστώ.